U-I-207/98
Natisni
Opravilna št.:
U-I-207/98
Datum odločitve:
17. 6. 1999
Objavljeno:
OdlUS VIII, 163
ECLI:
ECLI:SI:USRS:1999:U.I.207.98
Akt:
Odlok o spremembah Odloka o prostorskih ureditvenih pogojih za ureditveno območje Kranj (Uradni list RS, št. 27/96)

Spremembe in dopolnitve družbenega plana Občine Kranj za obdobje 1986-1990 (Uradni list RS, št. 70/94)

Spremembe družbenega plana Občine Kranj za obdobje 1986-1990 (Uradni list RS, št. 27/96)
Izrek:
Postopek za preizkus pobude za oceno ustavnosti in zakonitosti Odloka o spremembah Odloka o prostorskih ureditvenih pogojih za ureditveno območje Kranj, Sprememb in dopolnitev družbenega plana Občine Kranj za obdobje 1986-1990 in Spremembe družbenega plana Občine Kranj za obdobje 1986-1990 se ustavi.
Evidenčni stavek:
Ustavno sodišče ustavi postopek za preizkus pobude, če pobudnik nejasne in nepopolne vloge ne dopolni na poseben dopis Ustavnega sodišča.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Darja Roblek, Kranj
Datum vloge:
14. 5. 1998
Vrsta odločitve:
sklep
Vrsta rešitve:
ustavitev
Dokument:
US19539
Dokument v PDF obliki:
U-I-207-98.pdf
114 KB
Prenesite datoteko
U-I-207/98
17. 6. 1999
S K L E P
Ustavno sodišče je v postopku za preizkus pobude Darje Roblek iz Kranja na seji dne 17. junija 1999
s k l e n i l o:
Postopek za preizkus pobude za oceno ustavnosti in zakonitosti Odloka o spremembah Odloka o prostorskih ureditvenih pogojih za ureditveno območje Kranj (Uradni list RS, št. 27/96), Sprememb in dopolnitev družbenega plana Občine Kranj za obdobje 1986-1990 (Uradni list RS, št. 70/94) in Spremembe družbenega plana Občine Kranj za obdobje 1986-1990 (Uradni list RS, št. 27/96), se ustavi.
O b r a z l o ž i t e v
1. Pobudnica je z vlogo z dne 11. 5. 1998 predlagala presojo ustavnosti in zakonitosti v izreku navedenih aktov.
2. Po 24. členu Zakona o Ustavnem sodišču (Uradni list RS, št. 15/94 - v nadaljevanju: ZUstS) lahko vsak da pisno pobudo za začetek postopka, če izkaže svoj pravni interes, ki je podan, če predpis ali splošni akt za izvrševanje javnih pooblastil, katerega oceno ustavnosti in zakonitosti pobudnik predlaga, neposredno posega v njegove pravice, pravne interese oziroma pravni položaj. Ustavno sodišče je pobudnico pozvalo, da v 15 dneh z dopolnitvijo vloge izkaže svoj pravni interes, vlogo pa tudi sicer dopolni z navedbo o svojem položaju v postopku za izdajo enotnega dovoljenja za gradnjo na parcelah, na katerih je po njenih navedbah dovoljena nezakonita gradnja.
3. Pobudnica v danem roku vloge ni dopolnila, čeprav je bila opozorjena na posledice. Ker ni bilo mogoče preizkusiti, ali so izpolnjeni pogoji za začetek postopka, je Ustavno sodišče postopek ustavilo.
4. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč - Korošec, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen